Nvidia

Ajalugu

Nvidia asutati 1993. aastal ning praeguseks on sellest ettevõttest saanud suurim graafikaprotsessorite tootja. Kui alguses kasutasid Nvidia tooteid põhiliselt mänguritele suunatud arvutid, siis praeguseks võib Nvidia tooteid leida ka näiteks nutitelefonidest. Nvidia on kasvanud tänu uuenduslikele toodetele ning väiksemate konkurentide omandamisele. Nvidia on Microsoft-i poolt valitud ainuvarustajaks nende mängukonsooli Xbox tarbeks. Aastal 2007 valis ajakiri Forbes Nvidia aasta ettevõtteks. On teada fakt, et Nvidia graafikaprotsessorid on kiireimad maailmas. See teeb neist turuliidrid, aga ka AMD hõlmab suure osa turust.

The Nvidia GPU Litigation

Aasta 2009 aprillis pani kohus kokku paljud kaebused ja nimetas need koondnimetusega The Nvidia GPU Litigation. Probleem oli selles, et ostjad olid saanud vigaseid sülearvuteid. Nvidia oli nõus juppe välja vahetama või maksma kinni paranduskulud. Paljudele anti ka asendussülearvuteid. Kuigi probleem tekkis juba aastal 2009, siis lahendati see alles aastal 2011. Vigased jupid olid kahes Apple Macbook Pro mudelis ning paljudes Delli ja HP sülearvutites. Kuigi see läks Nvidiale tohutult maksma, siis ei olnud paljud siiski lahendusega rahul.

Dokumentatsioon ja draiverid

Nvidia ei avalikusta oma riistvara dokumentatsioone, mis tähendab seda, et programmeerijad ei saa sobivaid ja efektiivseid draivereid Nvidia toodetele kirjutada. Nvidia pakub küll enda graafikadraivereid, aga väga paljud tasuta tarkvara kasutajad on sellega väga rahulolematud. Võrreldes Inteli ja AMD-ga on Nvidia avatud lähtekoodi osa üliväike. Mõned Linuxi ja BSD kasutajad soovivad kasutada ainult avatud lähtekoodiga draivereid ning seetõttu leiavad nad, et Nvidia draiverid on ebaadekvaatsed.

Müügisissetulek

Vastavalt firma Jon Peddie Research andmetele, müüs Nvidia 2010 aasta esimeses kvartalis 33 miljonit graafikaprotsessorit, mis moodustas kogu turust 31,5%. AMD müüs 25,15 miljonit komponenti(24% kogu turust) ning Intel 45,49 miljonit (43,5% kogu turust). Nvidia aastast-aastasse kasv oli 41,9%.
2011. aasta septembris prognoosis Nvidia aastaks 2013 väga suuri müüke (4,75 miljardit kuni 5 miljardit Ameerika Ühendriikide dollarit). Analüütikud arvavad aga, et see jääb vaid $4,45 miljardi peale.

Optimus

Nvidia Optimus on Nvidia välja töötatud tehnoloogia, mis aitab sülearvutite akudel kauem kesta. Optimuse töö põhimõte seisneb selles, et kui graafikaprotsessorit vaja pole, lülitatakse see välja ning vajaduse korral sisse tagasi. Kui graafikaprotsessor on välja lülitatud, saadab draiver kõik käsud integreeritud graafikaprotsessorile. Hetkel toetab Optimust ainult Windows 7.
Nvidia ei kavatse Optimust Linuxiga ühilduvaks teha, aga on loodud projekt Bumblebee, mis peaks tooma Optimuse kasutatavuse ka Linuxisse.

Scalable Link Interface

Nvidia SLI on revolutsiooniline tehnoloogia, mis aitab tõsta arvuti sooritust, kombineerides mitu graafikakaarti emaplaadis, mis toetab SLI'd. Kahe kaardi puhul on sooritusvõime kuni kaks korda suurem, kolme kaardi puhul kuni 3 korda suurem.

PhysX

PhysX on tehnoloogia, mis teeb mängudes liikumised realistlikumaks ning tänu sellele näib ja tundub ka graafika parem.
Enne PhysX-i pidid mängudisainerid objekti erinevatele sündmustele reageerima panema. Näiteks joonistati jalgpalluri kukkumine peale maha niitmist. Viga oli selles, et nii nägi jalgpalluri kukkumist alati samamoodi. PhysX aga paneb jalgpalluri keha liikuma olenevalt sellest, kuidas teda maha niideti.
Praeguseks kasutab PhysX-i üle 150 mängu.

Quadro

Quadro on mõeldud tööjaamades kasutamiseks, sest Quadrot iseloomustab kiire CAD (Computer-Aided Design) ja DCC (digital content creation).